РЕШЕНИЕ НА КОМИСИЯТА
от 30 юни 2009 година
за изменение на Решение 2008/788/ЕО за определяне на нетните суми, получени в резултат на прилагането на доброволната модулация в Португалия за календарните години от 2009 до 2012
(нотифицирано под номер C(2009) 5095)
(само текстът на португалски език е автентичен)
(2009/505/ЕО)
КОМИСИЯТА НА ЕВРОПЕЙСКИТЕ ОБЩНОСТИ,
като взе предвид Договора за създаване на Европейската общност,
като взе предвид Регламент (ЕО) № 378/2007 на Съвета от 27 март 2007 г. за утвърждаване на правила за доброволна модулация на преки плащания, предвидена в Регламент (ЕО) № 1782/2003 за установяване на общи правила за схеми за директно подпомагане в рамките на Общата селскостопанска политика и за установяване на някои схеми за подпомагане на земеделски производители, и за изменение на Регламент (ЕО) № 1290/2005 (1), и по-специално член 4, параграф 1 от него,
като има предвид, че:
(1)
С Решение 2008/788/ЕО на Комисията (2) се определят нетните суми, получени в резултат на прилагането на доброволната модулация в Португалия за календарните години от 2009 до 2012.
(2)
В член 1, параграф 5 от Регламент (ЕО) № 378/2007 се предвижда ставките, определени в член 7 от Регламент (ЕО) № 73/2009 на Съвета (3), намалени с 5 процентни пункта, да се приспадат от ставката на доброволната модулация, прилагана от държавите-членки. Следователно нетните суми, получени в резултат от прилагането на доброволната модулация, следва да бъдат намалени.
(3)
Следователно Решение 2008/788/ЕО следва да бъде изменено,
ПРИЕ НАСТОЯЩОТО РЕШЕНИЕ:
Член 1
Член 1 от Решение 2008/788/ЕО се заменя със следния текст:
„Член 1
Нетните суми, получени в резултат на прилагането на доброволната модулация в Португалия за календарните години от 2009 до 2012, са, както следва:
(В милиони евро)
2009 г.
2010 г.
2011 г.
2012 г.
32,8
29,0
25,0
21,0“
Член 2
Настоящото решение се прилага от началото на бюджетната 2010 година.
Член 3
Адресат на настоящото решение е Португалската република.
Съставено в Брюксел на 30 юни 2009 година.